pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานตำรวจแห่งชาติชี้แจง การแก้ไขปัญหารถบรรทุกน้ำหนักเกิน และการแก้ไขปัญหาส่วยสติ๊กเกอร์
วันเสาร์ที่ 11 พฤศจิกายน 2560
สํานักงานตํารวจแห่งชาติชี้แจง การแก้ไขปัญหารถบรรทุกน้ําหนักเกิน และการแก้ไขปัญหาส่วยสติ๊กเกอร์
โฆษกสํานักงานตํารวจแห่งชาติ ชี้แจงการแก้ไขปัญหารถบรรทุกน้ําหนักเกินและการแก้ไขปัญหาส่วยสติ๊กเกอร์
วันที่ 10 พฤศจิกายน 2560 พลตํารวจเอก วิระชัย ทรงเมตตา รักษาราชการแทน รองผู้บัญชาการตํารวจแห่งชาติ โฆษกสํานักงานตํารวจแห่งชาติ ชี้แจงการแก้ไขปัญหารถบรรทุกน้ําหนักเกินและการแก้ไขปัญหาส่วยสติ๊กเกอร์ ซึ่งมีสาระสําคัญดังนี้
1. ดําเนินมาตรการบังคับใช้กฎหมายเกี่ยวกับรถบรรทุกสิ่งของที่มีน้ําหนักเกินกว่าอัตราที่กฎหมายกําหนดในรูปแบบต่าง ๆ โดยให้ทุกสถานีตํารวจทางหลวงสํารวจตรวจสอบเส้นทางหลักเส้นทางหลบเลี่ยงของรถบรรทุกที่มีน้ําหนักเกินและวางแผนตั้งจุดตรวจ Spot Check ในลักษณะโครงข่ายเพื่อทําการจับกุมและดําเนินคดีอย่างเด็ดขาดอย่างต่อเนื่องเป็นประจําทุกเดือนซึ่งศาลนั้นพิพากษายึดรถบรรทุกแทบทุกคัน
2. ประสานขอความร่วมมือกับภาคเอกชนได้แก่สมาคมต่าง ๆ เช่น รถบรรทุก รถอ้อย ผู้ประกอบการขนส่ง เพื่อขอความร่วมมือให้งดการบรรทุกน้ําหนักเกินทุกกรณีไม่มีการผ่อนผันไม่ว่ากรณีใด ๆ รวมทั้งสร้างเครือข่ายด้านการข่าวจากภาคประชาสังคม เกี่ยวกับการให้ข้อมูลและแจ้งข่าวเกี่ยวกับรถบรรทุกน้ําหนักเกินเพื่อสกัดกั้นและดําเนินการบังคับใช้กฎหมายจับกุมอย่างเด็ดขาดโดยใช้เทคโนโลยีการสื่อสารทางโทรศัพท์มือถือเป็นหลัก เช่น การสร้างกลุ่ม LINE และ Facebook ในการแจ้งเบาะแส
3. ขึ้นทะเบียนผู้มีอิทธิพลโดยเฉพาะบุคคลหรือกลุ่มบุคคลที่มีพฤติการณ์เกี่ยวกับการเรียกรับผลประโยชน์บนทางหลวง รวมถึงการจําหน่ายป้ายหรือสติ๊กเกอร์ และได้ทําการสืบสวนถึงกลุ่มตัวบุคคลทําให้กลุ่มมิจฉาชีพดังกล่าวเกิดความกลัวเกรงที่จะถูกดําเนินคดีตามกฎหมาย ทําให้ไม่สามารถประกอบธุรกิจอันผิดกฎหมายและกล่าวอ้างว่าได้จ่ายส่วยให้กับตํารวจแต่อย่างใด
4. มอบให้หน่วยย่อยที่เกี่ยวข้องในระดับกองกํากับการและสถานีตํารวจทางหลวง เข้มงวดกวดขันในการจับกุมรถบรรทุกน้ําหนักเกิน หากมีการปล่อยปละละเลยหรือบกพร่องปล่อยให้มีรถบรรทุกน้ําหนักเกินวิ่งในพื้นที่ที่รับผิดชอบ หรือมีส่วนอื่นมาจับกุมก็จะถูกพิจารณาทัณฑ์ทางวินัยต่อไป
------------------------------
รัฐบาลไทย-ข่าวทำเนียบรัฐบาล-เร่งสางปัญหาเคลื่อนย้ายแรงงาน ก.แรงงาน ขอ ครม.ไฟเขียวให้แรงงาน ตาม MoU และ ต่างด้าวที่ทำงานไป-กลับ ชายแดนกว่า 1 แสนคน อยู่ต่อและทำงานในไทย [กระทรวงเเรงงาน]
วันพุธที่ 1 เมษายน 2563
เร่งสางปัญหาเคลื่อนย้ายแรงงาน ก.แรงงาน ขอ ครม.ไฟเขียวให้แรงงาน ตาม MoU และ ต่างด้าวที่ทํางานไป-กลับ ชายแดนกว่า 1 แสนคน อยู่ต่อและทํางานในไทย [กระทรวงเเรงงาน]
กระทรวงแรงงาน เผย ครม.ไฟเขียวให้แรงงานต่างด้าว กว่า 100,000 คน ที่เข้ามาทํางานตาม MoU ที่ครบวาระการจ้างงาน และคนต่างด้าวที่เข้ามาทํางานตามฤดูกาล หรือไป-กลับ บริเวณชายแดน สามารถอยู่ในราชอาณาจักรเป็นการชั่วคราว และให้ทํางานได้เป็นการชั่วคราว
มรว.จัตุมงคล โสณกุล รัฐมนตรีว่าการกระทรวงแรงงานเผย ที่ประชุมคณะรัฐมนตรี เมื่อวันที่ 31 มีนาคม 2563 ที่ผ่านมา เห็นชอบให้แรงงานต่างด้าว กลุ่มที่เข้ามาทํางานตาม MoU ที่ครบวาระการจ้างงาน 4 ปี และคนต่างด้าวที่เข้ามาทํางานตามฤดูกาล หรือไป-กลับ บริเวณชายแดน ซึ่งระยะเวลาการอนุญาตให้อยู่ในราชอาณาจักรสิ้นสุดลง แต่ไม่สามารถเดินทางออกนอกราชอาณาจักรได้ก่อนหรือในวันที่ 30 เมษายน 2563 ให้อยู่ในราชอาณาจักร และให้ทํางานได้เป็นการชั่วคราว จนกว่าจะมีการเปิดด่าน
“ จากการแพร่ระบาดของโรคโควิด-19 ที่กระจายเป็นวงกว้าง คณะรัฐมนตรีจึงมีมติเมื่อวันที่ 17 มีนาคม 2563 เห็นชอบมาตรการเร่งด่วนในการป้องกันและลดความเสี่ยงจากการติดเชื้อ ซึ่งเป็นผลให้ส่วนราชการมีการดําเนินการในส่วนที่เกี่ยวข้องโดยเฉพาะการจํากัดการเคลื่อนย้ายของคนเป็นจํานวนมาก ประกอบกับการปิดด่านพรมแดนระหว่างประเทศไทยกับประเทศเพื่อนบ้าน ซึ่งมีผลกระทบให้ แรงงานต่างด้าวที่วาระการจ้างงาน และการอนุญาตให้อยู่ในราชอาณาจักรสิ้นสุด กว่า 108,586 คน (กลุ่ม MoU ประมาณการ จํานวน 44,222 คน และ กลุ่มชายแดน ประมาณการ จํานวน 64,364 คน) ไม่สามารถเดินทางออกนอกราชอาณาจักรได้ก่อน หรือในวันที่ 30 เมษายน 2563 ดังนั้น เพื่อให้สอดคล้องกับมาตรการยับยั้งการแพร่ระบาดของโรคโควิด-19 ในประเทศ อันเป็นสถานการณ์ฉุกเฉินและเป็นภัยคุกคามต่อทุกภาคส่วน รวมทั้ง เป็นการบรรเทาความเดือดร้อนของนายจ้าง สถานประกอบการและแรงงานต่างด้าว กระทรวงแรงงาน จึงเสนอแนวทางการดําเนินการต่อคณะรัฐมนตรี ซึ่งคณะรัฐมนตรีได้เห็นชอบตามที่กระทรวงแรงงานเสนอ ” รัฐมนตรีว่าการกระทรวงแรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางานกล่าวเพิ่มเติมว่า คณะรัฐมนตรีมีมติเมื่อวันที่ 31 มีนาคม 2563 เห็นชอบผ่อนปรนให้แรงงานต่างด้าวกลุ่มที่ 1) เข้ามาทํางานตามข้อตกลง MoU ได้แก่ กัมพูชา ลาว และเมียนมา ที่มีวาระการจ้างงานครบ 4 ปี และระยะเวลาการอนุญาตให้อยู่ในราชอาณาจักรสิ้นสุดลง แต่ไม่สามารถเดินทางออกนอกราชอาณาจักรได้ก่อน หรือ ในวันที่ 30 เมษายน 2563 2) คนต่างด้าวสัญชาติกัมพูชา และเมียนมา ที่ถือบัตรผ่านแดน ที่ได้รับอนุญาตให้เข้ามาทํางานในราชอาณาจักร ซึ่งการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด และไม่สามารถเดินทางออกนอกราชอาณาจักรได้ก่อน หรือ ในวันที่ 30 เมษายน 2563 สามารถอยู่ในราชอาณาจักรเป็นการชั่วคราวและทํางานต่อไปได้พลางก่อน ถึง 30 เมษายน 2563 ตามที่รัฐบาลประกาศสถานการณ์ฉุกเฉินในทุกเขตท้องที่ทั่วราชอาณาจักร หรือระยะเวลาตามที่มีประกาศสถานการณ์ฉุกเฉินฯ เพิ่มเติม (หากมี)
“ กรมการจัดหางาน ให้ความสําคัญกับการยับยั้งการแพร่ระบาดของโรคโควิด-19 ในประเทศ ซึ่งที่ผ่านมาได้ประชุมหารือกับหน่วยงานที่เกี่ยวข้องอย่างใกล้ชิดและต่อเนื่องเพื่อดําเนินการหามาตรการป้องกัน ”นายสุชาติฯ กล่าว
รัฐบาลไทย-ข่าวทำเนียบรัฐบาล-รายงานสถานการณ์โรคติดเชื้อไวรัสโคโรนา 2019  วันที่ 31 มีนาคม 2563 [กระทรวงสาธารณสุข]
วันอังคารที่ 31 มีนาคม 2563
รายงานสถานการณ์โรคติดเชื้อไวรัสโคโรนา 2019  วันที่ 31 มีนาคม 2563 [กระทรวงสาธารณสุข]
รายงานสถานการณ์โรคติดเชื้อไวรัสโคโรนา 2019  วันที่ 31 มีนาคม 2563
รัฐบาลไทย-ข่าวทำเนียบรัฐบาล-กรมราชทัณฑ์ ขอแจ้งขยายงดการเยี่ยมญาติถึง วันที่ 31 พฤษภาคม 2563 เนื่องจากสถานการณ์การแพร่ระบาดของการติดเชื้อโควิด-19 [กระทรวงยุติธรรม]
วันศุกร์ที่ 1 พฤษภาคม 2563
กรมราชทัณฑ์ ขอแจ้งขยายงดการเยี่ยมญาติถึง วันที่ 31 พฤษภาคม 2563 เนื่องจากสถานการณ์การแพร่ระบาดของการติดเชื้อโควิด-19 [กระทรวงยุติธรรม]
กรมราชทัณฑ์ ขอแจ้งขยายงดการเยี่ยมญาติถึง วันที่ 31 พฤษภาคม 2563 เนื่องจากสถานการณ์การแพร่ระบาดของการติดเชื้อโควิด-19
30 เมษายน 2563 กรมราชทัณฑ์ ขอแจ้งขยายงดการเยี่ยมญาติถึง วันที่ 31 พฤษภาคม 2563 เนื่องจากสถานการณ์การแพร่ระบาดของการติดเชื้อโควิด-19 ยังคงอยู่ในสภาวะสุ่มเสี่ยง จึงต้องให้ความสําคัญและเฝ้าระวังอย่างต่อเนื่อง ประกอบกับรัฐบาลประกาศขยายเวลาสถานการณ์ฉุกเฉินในพื้นที่ทั่วราชอาณาจักร ออกไปอีก 1 เดือน
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเรื่องการจัดซื้อขีปนาวุธจากสหรัฐฯ
วันอังคารที่ 15 สิงหาคม 2560
นายกรัฐมนตรีแถลงต่อสื่อมวลชนเรื่องการจัดซื้อขีปนาวุธจากสหรัฐฯ
นายกรัฐมนตรีแถลงต่อสื่อมวลชนเรื่องการจัดซื้อขีปนาวุธจากสหรัฐฯ
ในวันนี้ (15 สิงหาคม 2560) เวลา 13.30 น. ณ ห้องโถงตึกบัญชาการ 1 ทําเนียบรัฐบาล นายกรัฐมนตรีตอบข้อสงสัยของสื่อมวลชนเกี่ยวกับการจัดซื้อขีปนาวุธจากสหรัฐฯ โดยระบุว่า การจัดซื้อจรวดฮาร์พูน บล็อกทู RGM-84L จํานวน 5 ลูก และจรวดฝึกซ้อม ฮาร์พูน บล็อกทู RTM-84L จํานวน 1 ลูก เป็นการจัดซื้อในงบประมาณประจําปีของกระทรวงกลาโหม มิได้เกี่ยวข้องกับงบกลาง ซึ่งจัดซื้อตามโครงการต่อเรือฟริเกต ที่ครอบคลุมทั้งระบบเรือ ระบบเครื่องจักร ระบบเครื่องยนต์ ระบบการรบ และระบบอาวุธ ทั้งนี้ นายกรัฐมนตรีเน้นย้ําว่า รัฐบาลมีความจําเป็นในการจัดซื้ออาวุธและยุทโธปกรณ์ต่าง ๆ มาแทนที่อาวุธและยุทโธปกรณ์ที่ชํารุดเสียหาย ซึ่งมีความสําคัญต่อการรักษาเสถียรภาพทางความมั่นคงให้แก่ประเทศ โดยสามารถนําไปใช้ในการฝึกรบร่วมกับนานาประเทศและช่วยป้องกันประเทศจากภัยอันตรายต่าง ๆ ได้
รัฐบาลไทย-ข่าวทำเนียบรัฐบาล-รมว.พม. รุดช่วยชาวบ้านที่บ้านพังทั้งหลังจากพายุซินลากู ที่ อ.นบพิตำ จ.นครศรีธรรมราช
วันจันทร์ที่ 10 สิงหาคม 2563
รมว.พม. รุดช่วยชาวบ้านที่บ้านพังทั้งหลังจากพายุซินลากู ที่ อ.นบพิตํา จ.นครศรีธรรมราช
รมว.พม. รุดช่วยชาวบ้านที่บ้านพังทั้งหลังจากพายุซินลากู ที่ อ.นบพิตํา จ.นครศรีธรรมราช
เมื่อวันที่ 6 ส.ค. 63เวลา 17.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวงการพัฒนาสังคมและความมั่นคงของมนุษย์ ทีม One Home พม. จังหวัดนครศรีธรรมราช และหน่วยงานที่เกี่ยวข้องในพื้นที่ ลงพื้นที่ตําบลกรุงชิง อําเภอนบพิตํา จังหวัดนครศรีธรรมราช
นายจุติ กล่าวว่า ในวันนี้ตนพร้อมด้วยข้าราชการกระทรวง พม. และหน่วยงานที่เกี่ยวข้อง ได้ลงพื้นที่เยี่ยมบ้านและให้กําลังใจครอบครัวที่ได้รับผลกระทบจากพายุโซนร้อนซินลากู ในพื้นที่จังหวัดนครศรีธรรมราช ส่งผลให้ต้นไม่ใหญ่โค่นล้มทับบ้านของ 2 ครอบครัว ได้รับความเสียหายทั้งหลัง ทําให้ประสบปัญหาด้านที่อยู่อาศัย ทั้งนี้ กระทรวง พม. ได้มอบเงินช่วยเหลือผู้ประสบปัญหาทางสังคมกรณีฉุกเฉิน มอบเครื่องอุปโภคบริโภคเพื่อบรรเทาความเดือดร้อนเบื้องต้น พร้อมทั้งร่วมบูรณาการกับหน่วยงานที่เกี่ยวข้อง ช่วยปรับปรุงที่อยู่อาศัยให้มีความมั่นคง เหมาะสม ถูกสุขลักษณะ
นายจุติ กล่าวเพิ่มเติมว่า ทั้งนี้ จากการมาสถานที่จริงมาเจอเหตุการณ์จริง พบว่าพวกเขาลําบาก มาดูว่าพวกเขาอยู่กันอย่างไร ตนขอขอบคุณทุกฝ่ายที่มาช่วยกันในวันนี้ สําหรับเหตุการณ์นี้เกิดขึ้น เมื่อวันที่ 2 สิงหาคม 2563 ซึ่งวันนี้วันที่ 6 สิงหาคม 2563 ทุกอย่างได้ซ่อมแซมแล้ว จะเห็นได้ว่าคนไทยไม่ทอดทิ้งกัน ไม่ว่าพวกท่านอยู่ที่ไหนเราก็จะไม่ทิ้งกัน ทั้งนี้เรามาในนามของรัฐบาลโดยนายกรัฐมนตรีได้มอบหมายให้ทุกหน่วยงานลงพื้นที่ด้วยตัวเอง เพื่อมาดูปัญหาและรับฟังปัญหาของประชาชน โดยจะนําปัญหาไปเสนอให้คณะรัฐมนตรีเพื่อนําไปแก้ไขต่อไป
รัฐบาลไทย-ข่าวทำเนียบรัฐบาล-นายกรัฐมนตรียืนยันกระแสข่าวเปิดให้ประชาชนเข้ากราบสักการะพระบรมศพ ในหลวงรัชกาลที่ 9 ถึงวันที่ 30 กันยายนไม่เป็นความจริง
วันอังคารที่ 18 กรกฎาคม 2560
นายกรัฐมนตรียืนยันกระแสข่าวเปิดให้ประชาชนเข้ากราบสักการะพระบรมศพ ในหลวงรัชกาลที่ 9 ถึงวันที่ 30 กันยายนไม่เป็นความจริง
นายกรัฐมนตรียืนยันกระแสข่าวเปิดให้ประชาชนเข้ากราบสักการะพระบรมศพ ในหลวงรัชกาลที่ 9 ถึงวันที่ 30 กันยายนไม่เป็นความจริง
วันนี้ (18 กรกฎาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีโซเชียลมีเดียเผยแพร่ว่าจะเปิดให้ประชาชนเข้ากราบสักการะพระบรมศพ พระบาทสมเด็จพระปรมินทรมหาภูมิพล อดุลยเดช ในพระบรมมหาราชวังจนถึงวันที่ 30 กันยายนนี้ ว่า เรื่องดังกล่าวไม่เป็นความจริง ขออย่าตื่นตระหนกตกใจ หากจะดําเนินการต้องผ่านการพิจารณาของคณะกรรมการอํานวยการที่ดูแลเกี่ยวกับพระราชพิธีทั้งหมด และต้องกราบทูลขอพระราชวินิจฉัยสมเด็จพระเจ้าอยู่หัวรัชกาลที่ 10
---------------------------------------
รัฐบาลไทย-ข่าวทำเนียบรัฐบาล-ขสมก.ส่งเสริมการชำระค่าโดยสารแบบไร้เงินสด ลดเสี่ยงติดโรคโควิด-19 ยกเลิกเก็บค่าธรรมเนียม ออกบัตรโดยสารล่วงหน้าอิเล็กทรอนิกส์ ตั้งแต่วันที่ 1 เม.ย.- 31 พ.ค.63 [กระทรวงคมนาคม]
วันอังคารที่ 31 มีนาคม 2563
ขสมก.ส่งเสริมการชําระค่าโดยสารแบบไร้เงินสด ลดเสี่ยงติดโรคโควิด-19 ยกเลิกเก็บค่าธรรมเนียม ออกบัตรโดยสารล่วงหน้าอิเล็กทรอนิกส์ ตั้งแต่วันที่ 1 เม.ย.- 31 พ.ค.63 [กระทรวงคมนาคม]
ขสมก.ส่งเสริมการชําระค่าโดยสารแบบไร้เงินสด ลดเสี่ยงติดโรคโควิด-19 ยกเลิกเก็บค่าธรรมเนียม ออกบัตรโดยสารล่วงหน้าอิเล็กทรอนิกส์ ตั้งแต่วันที่ 1 เม.ย.- 31 พ.ค.63
องค์การขนส่งมวลชนกรุงเทพ (ขสมก.) จะยกเลิกการเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ใบละ 30 บาท ตั้งแต่วันที่ 1 เมษายน ถึงวันที่ 31 พฤษภาคม 2563 เพื่อส่งเสริมให้ประชาชนผู้ใช้บริการ เปลี่ยนวิธีการชําระค่าโดยสารจากเดิมที่ใช้เงินสด เป็นการชําระค่าโดยสารผ่านบัตรดังกล่าว เพื่อลดการสัมผัสเหรียญกษาปณ์ และธนบัตร ซึ่งเป็นสื่อแพร่เชื้อไวรัสโคโรน่าสายพันธุ์ใหม่ 2019 (โควิด-19)
นางพนิดา ทองสุข รองผู้อํานวยการฝ่ายบริหาร รักษาการในตําแหน่ง ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ตามที่ ขสมก.ได้จัดเก็บค่าธรรมเนียม ในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ใบละ 30 บาท ตั้งแต่วันที่ 18 กุมภาพันธ์ 2563 เป็นต้นมา แต่เนื่องด้วยปัจจุบัน สถานการณ์การแพร่ระบาดของโรคโควิด-19 ทั่วโลก รวมทั้งประเทศไทยยังไม่คลี่คลาย และมีแนวโน้มจะทวีความรุนแรงเพิ่มขึ้น โดยองค์การอนามัยโลก (WHO) ได้เตือนให้ประชาชนหลีกเลี่ยงการสัมผัสเหรียญกษาปณ์ และธนบัตรในการชําระสินค้าในช่วงที่มีการแพร่ระบาดของโรคโควิด-19 เนื่องจากธนบัตรและเหรียญกษาปณ์ ถูกเปลี่ยนมืออย่างรวดเร็ว ซึ่งอาจมีเชื้อไวรัส หรือแบคทีเรีย ติดอยู่เป็นเวลานานหลายวัน ทําให้มีความเสี่ยงในการติดเชื้อโรคดังกล่าว ขสมก.จึงมีนโยบายส่งเสริมให้ประชาชนผู้ใช้บริการ เปลี่ยนวิธีการชําระค่าโดยสาร เป็นแบบไร้เงินสดมากขึ้นโดยจะยกเลิกการเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ตั้งแต่วันที่ 1 เมษายน ถึงวันที่ 31 พฤษภาคม 2563
นอกจากนี้ ผู้ใช้บริการยังสามารถชําระค่าโดยสารแบบไร้เงินสดผ่านบัตรโดยสารอิเล็กทรอนิกส์ (แบบรายเที่ยว) บัตรสวัสดิการแห่งรัฐ บัตรเดบิต/เครดิต ที่มีสัญลักษณ์ Contactless และชําระค่าโดยสารผ่านทางแอปพลิเคชันของธนาคารต่าง ๆ (QR Code) ได้อีกด้วย
......................................
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือ แนะนําบริการได้ที่ www.bmta.co.th , facebook bmta@bmta.co.th หรือ ศูนย์ Call Center 1348 ทุกวัน ตั้งแต่เวลา 05.00 - 22.00 น. เป็นต้นไป
รัฐบาลไทย-ข่าวทำเนียบรัฐบาล-อาการเข้าข่ายโควิด-19 ตามเกณฑ์ สธ.
วันศุกร์ที่ 3 เมษายน 2563
อาการเข้าข่ายโควิด-19 ตามเกณฑ์ สธ.
ลองเช็คกันดูนะคะ
-มีไข้ 37.5 องศาฯ ขึ้นไปร่วมกับอาการระบบทางเดินหายใจ และมีประวัติเข้าข่ายกลุ่มเสี่ยงใน 14 วัน
-ผู้ป่วยปอดอักเสบที่มีอาการเข้าข่าย
-การพบผู้ป่วยเป็นกลุ่มก้อน
รัฐบาลไทย-ข่าวทำเนียบรัฐบาล-กรมทางหลวง (ทล.) กระทรวงคมนาคม ดำเนินโครงการปรับปรุงสายทางเข้า - ออก โครงการพระราชดำริในพระบาทสมเด็จพระปรมินทรมหาภูมิพลอดุลยเดชทั่วประเทศ เพื่ออำนวยความสะดวก ปลอดภัยในการเดินทางของ
วันจันทร์ที่ 21 พฤศจิกายน 2559
กรมทางหลวง (ทล.) กระทรวงคมนาคม ดําเนินโครงการปรับปรุงสายทางเข้า - ออก โครงการพระราชดําริในพระบาทสมเด็จพระปรมินทรมหาภูมิพลอดุลยเดชทั่วประเทศ เพื่ออํานวยความสะดวก ปลอดภัยในการเดินทางของ
กรมทางหลวง (ทล.) กระทรวงคมนาคม ดําเนินโครงการปรับปรุงสายทางเข้า - ออก โครงการพระราชดําริในพระบาทสมเด็จพระปรมินทรมหาภูมิพลอดุลยเดชทั่วประเทศ เพื่ออํานวยความสะดวก ปลอดภัยในการเดินทางของประชาชน
ทล. ได้สั่งการให้แขวงทางหลวงทั่วประเทศดําเนินการปรับปรุงสายทางเข้า - ออก โครงการพระราชดําริในพระบาทสมเด็จพระปรมินทรมหาภูมิพลอดุลยเดชในพื้นที่รับผิดชอบของ ทล. จํานวน 50 โครงการ โดยจัดสรรงบประมาณปี 2560 วงเงิน 50 ล้านบาท ดําเนินโครงการ เช่น การตัดแต่งกิ่งไม้ การซ่อมผิวจราจร บํารุงถนนให้สวยงาม ติดไฟฟ้าส่องสว่าง ติดตั้งป้ายบอกทางให้ชัดเจน เป็นต้น เพื่ออํานวยความสะดวก และปลอดภัยในการเดินทางของประชาชนไปยังสถานที่หรือโครงการสําคัญ อาทิ พิพิธภัณฑ์หรือเขตทางหลวงที่เคยเสด็จฯ และทรงงาน เพื่อเผยแพร่ความรู้แก่ประชาชนด้วย ทั้งนี้ ทล. ได้ดําเนินการปรับปรุงสายทางเข้า - ออก โครงการพระราชดําริฯ ตั้งแต่ต้นเดือนตุลาคมที่ผ่านมา และจะดําเนินการให้ครบทุกสายทางต่อไป
สําหรับทางหลวงในความรับผิดชอบของ ทล. ที่เป็นสายทางเข้า - ออก โครงการพระราชดําริฯ 50 โครงการ เช่น ทางหลวงหมายเลข 3203 ทางเข้าศูนย์เรียนรู้โครงการตามพระราชประสงค์หุบกะพง แขวงทางหลวงเพชรบุรี ทางหลวง 3077 (ศาลนเรศวร - เขาใหญ่) แขวงทางหลวงปราจีนบุรี ทางหลวงหมายเลข 1103 (พระบาทตะเมาะ - ฮอด) และทางหลวงหมายเลข 1192 (อินทนนท์ - แม่แจ่ม) แขวงทางหลวงเชียงใหม่ 1 ทางหลวงหมายเลข 1249 (แม่งอน - หนองเต่า) แขวงทางหลวงเชียงใหม่ที่ 3 เส้นทางรอบพระตําหนักภูพานราชนิเวศน์ เป็นต้น
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานงานแถลงข่าวการจัดงาน “Digital Thailand Big Bang 2018”
วันศุกร์ที่ 14 กันยายน 2561
รมว.ดิจิทัลฯ เป็นประธานงานแถลงข่าวการจัดงาน “Digital Thailand Big Bang 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวประชาสัมพันธ์การจัดงานนิทรรศการนานาชาติ “Digital Thailand Big Bang 2018” ภายใต้สโลแกน “Thailand BIG DATA : โลกเปิด เราปรับ ประเทศเปลี่ยน” เมื่อวันที่ 14 กันยายน 2561 ณ โรงแรมเรเนซองส์ เพลินจิต กรุงเทพฯ การจัดงานฯ ดังกล่าว นับเป็นนิทรรศการดิจิทัลระดับนานาชาติที่ยิ่งใหญ่ที่สุดในภูมิภาคเอเชียตะวันออกเฉียงใต้ ซึ่งมีพันธมิตรจาก 12 ประเทศ กว่า 500 หน่วยงานทั้งจากภาครัฐ เอกชน และดิจิทัลสตาร์ทอัพ นําเสนอนวัตกรรมเทคโนโลยีล้ําสมัยหลากหลายสาขา ซึ่งผู้เข้าร่วมงานยังจะได้รับทราบถึงโอกาสใหม่ๆ ทางธุรกิจ โดยกระทรวงดิจิทัลฯ ได้มอบหมายให้ สํานักงานส่งเสริมเศรษฐกิจดิจิทัล (depa) เป็นหน่วยงานหลักการจัดงานฯ ได้จัดเตรียมสุดยอดเทคโนโลยีด้านดิจิทัลที่ทันสมัยที่สุด กับ 10 Big Bang 29 ไฮไลท์ เพื่อให้ผู้ร่วมงานได้สัมผัสประสบการณ์ตื่นตาตื่นใจในครั้งนี้ สําหรับการจัดงาน “Digital Thailand Big Bang 2018” จะช่วยส่งเสริมภาพลักษณ์ของประเทศไทยในการนําเทคโนโลยีดิจิทัลเข้ามาขับเคลื่อนเศรษฐกิจและสังคม ทั้งยังเป็นเวทีที่ประเทศไทยจะได้ประกาศศักยภาพในการเป็นผู้นําด้านเทคโนโลยีดิจิทัลในภูมิภาคอาเซียน โดยในวันที่ 19 กันยายน 2561 พลเอก ประยุทธ์ จันทร์โอชา นายกรัฐมนตรี ได้ให้เกียรติเป็นประธานเปิดงานฯ พร้อมมอบรางวัล PM’s Digital Award 2018 แก่ผู้มีผลงานดีเด่นทางด้านนวัตกรรมเทคโนโลยีดิจิทัล 5 ด้าน ทั้งนี้ การจัดงาน “Digital Thailand Big Bang 2018” จะจัดขึ้นระหว่างวันที่ 19-23 กันยายน 2561 ณ อาคารชาเลนเจอร์ 1-3 อิมแพ็ค เมืองทองธานี
*******************
รัฐบาลไทย-ข่าวทำเนียบรัฐบาล-สธ. พร้อมดูแลประชาชนช่วงเทศกาลปีใหม่
วันอังคารที่ 24 ธันวาคม 2562
สธ. พร้อมดูแลประชาชนช่วงเทศกาลปีใหม่
กระทรวงสาธารณสุข ส่งผู้บริหารลงพื้นที่ให้กําลังใจเจ้าหน้าที่ ติดตามความพร้อมระบบบริการดูแลประชาชนช่วงเทศกาลปีใหม่สายใต้ ร่วมมือกับพื้นที่ตั้งด่านชุมชนเพื่อลดอุบัติเหตุ
วันนี้ (24 ธันวาคม 2562) นายแพทย์ยงยศ ธรรมวุฒิ รองปลัดกระทรวงสาธารณสุข ลงพื้นที่ติดตามความพร้อมด้านการแพทย์และสาธารณสุข พร้อมให้กําลังใจเจ้าหน้าที่ผู้ปฏิบัติงานดูแลประชาชนช่วงเทศกาลปีใหม่ 2563 ที่โรงพยาบาลมหาราชนครศรีธรรมราช และโรงพยาบาลสุราษฎร์ธานี ให้สัมภาษณ์ว่า จากการตรวจเยี่ยม โรงพยาบาลทั้ง 2 แห่ง มีความพร้อมด้านการแพทย์และสาธารณสุข ตามมาตรการของกระทรวงสาธารณสุข เพื่อรองรับประชาชนที่บาดเจ็บและป่วยฉุกเฉินในช่วงเทศกาลปีใหม่ 2563 ได้อย่างดี ทั้งระบบดูแลผู้ป่วยฉุกเฉิน ห้องฉุกเฉิน มีแผนรับสถานการณ์อุบัติภัยหมู่ ระบบติดตามข้อมูลผู้ป่วยอุบัติเหตุฉุกเฉินแบบเรียลไทม์ จัดระบบทางด่วน Trauma Fast Track เพิ่มจํานวนบุคลากรที่ศูนย์รับแจ้งเหตุและสั่งการ แพทย์ พยาบาล เจ้าหน้าที่ห้องอุบัติเหตุฉุกเฉิน อุปกรณ์การช่วยชีวิต ครุภัณฑ์ทางการแพทย์ 2 เท่าตัว รวมถึงได้สํารองเตียงไอซียู คลังเลือด และรณรงค์ส่งเสริมความปลอดภัยทางถนนร่วมกับคณะกรรมการพัฒนาคุณภาพชีวิตระดับอําเภอ (พชอ.) ชุมชน ในการตั้งด่านชุมชน ด่านครอบครัว เพื่อลดการเกิดอุบัติเหตุในช่วงเทศกาลปีใหม่
นายแพทย์ยงยศกล่าวต่อว่า ที่โรงพยาบาลนครศรีธรรมราช มีห้องสวนหัวใจพร้อมทีมแพทย์โรคหัวใจรองรับผู้ป่วยหัวใจขาดเลือดเฉียบพลัน บริการตลอด 24 ชั่วโมง และสามารถเปิดศูนย์ปฏิบัติการด้านการแพทย์และสาธารณสุข (Emergency Operation Center : EOC) ได้ทันทีเมื่อเกิดสถานการณ์ฉุกเฉิน ภายในห้องฉุกเฉินมีห้องเอ็กซเรย์ และเอ็กซเรย์คอมพิวเตอร์ ทําให้สามารถวินิจฉัยได้อย่างรวดเร็ว รวมทั้งได้ติดตั้งเครื่องสแกนอาวุธ กล้องวงจรปิดครอบคลุมทุกบริเวณของห้องฉุกเฉิน มีพนักงานรักษาความปลอดภัยที่ผ่านการฝึกซ้อมร่วมกับตํารวจกรณีเกิดเหตุฉุกเฉิน ประจําการตลอด 24 ชั่วโมง จากข้อมูลผู้ประสบอุบัติเหตุจราจรจังหวัดนครศรีธรรมราช ช่วงเทศกาลปีใหม่ 2562 วันที่ 27 ธันวาคม 2561 -2 มกราคม 2562 รับผู้ป่วยอุบัติเหตุฉุกเฉิน 1,286 ราย เสียชีวิต 6 ราย แบ่งเป็นผู้ป่วยฉุกเฉิน 923 ราย อุบัติเหตุ 362 ราย ผู้ประสบอุบัติเหตุร้อยละ 83.1 มาจากการขับขี่รถจักรยานยนต์ และร้อยละ 10.2 เป็นผู้ดื่มแอลกอฮอล์
สําหรับโรงพยาบาลสุราษฎร์ธานี ได้จัดเครือข่ายบริการร่วมกับโรงพยาบาลชุมชน 5 แห่ง คือ โรงพยาบาลกาญจนดิษฐ์ โรงพยาบาลไชยา โรงพยาบาลสมเด็จพระยุพราชเวียงสระ โรงพยาบาลบ้านนาสาร โรงพยาบาลท่าโรงช้าง ในการรับผู้ป่วยฉุกเฉิน รวมถึงการให้ยาละลายลิ่มเลือดแก่ผู้ป่วย หลอดเลือดสมอง และผู้ป่วยหัวใจขาดเลือด โดยมีแพทย์ผู้เชี่ยวชาญหัวใจและหลอดเลือดของโรงพยาบาลสุราษฎร์ธานีให้คําปรึกษา สามารถให้ยาละลายลิ่มเลือดได้ภายใน 9 นาที - 1 ชั่วโมง จากข้อมูลอุบัติเหตุช่วงเทศกาลปีใหม่ 2562 โรงพยาบาลสุราษฎร์ธานี รับผู้ป่วยอุบัติเหตุทางถนน 111 ราย เสียชีวิต 4 ราย ส่วนใหญ่เป็นผู้ขับขี่รถจักรยานยนต์
************************************ 24 ธันวาคม 2562
รัฐบาลไทย-ข่าวทำเนียบรัฐบาล-นรม. เชิญชวนพุทธศาสนิกชนร่วมกิจกรรมสืบสานพระพุทธศาสนาเนื่องในวันวิสาขบูชา แนะทำกิจกรรมสร้างกุศล พร้อมน้อมนำหลักธรรมไปใช้ในการดำเนินชีวิต
วันพฤหัสบดีที่ 11 พฤษภาคม 2560
นรม. เชิญชวนพุทธศาสนิกชนร่วมกิจกรรมสืบสานพระพุทธศาสนาเนื่องในวันวิสาขบูชา แนะทํากิจกรรมสร้างกุศล พร้อมน้อมนําหลักธรรมไปใช้ในการดําเนินชีวิต
นายกฯ เชิญชวนพุทธศาสนิกชนร่วมสืบสานพระศาสนาเนื่องในวันวิสาขบูชา แนะทํากิจกรรมสร้างกุศล พร้อมน้อมนําหลักธรรมไปใช้ในการดําเนินชีวิต
วันนี้ (10 พ.ค 2560) เนื่องในโอกาสวันวิสาขบูชา พลเอก ประยุทธ์ จันทร์โอชา นายกรัฐมนตรี ขอเชิญชวนพุทธศาสนิกชนทุกคนร่วมสืบสานพระพุทธศาสนา น้อมนําคุณค่าของวันนี้มาสู่ตนเอง ครอบครัว ชุมชน และประเทศชาติ ด้วยการทําบุญให้ทาน รักษาศีล ฟังธรรม และเวียนเทียน รวมทั้งนําหลักธรรมที่สําคัญคือ อริยสัจ 4 หรือ ความจริงอันประเสริฐ และมรรคมีองค์ 8 หรือแนวทางดับทุกข์ ไปประยุกต์ใช้ในการดําเนินชีวิต
นายกรัฐมนตรีกล่าวด้วยว่า วันวิสาขบูชาเป็นวันสําคัญสากลทางพระพุทธศาสนา และยังเป็นวันสําคัญในระดับนานาชาติตามข้อมติของสมัชชาใหญ่แห่งสหประชาชาติ พุทธศาสนิกชนจึงควรภาคภูมิใจและปฏิบัติตนเป็นคนดี ศึกษาและสืบทอดพระศาสนาให้คงอยู่เป็นเสาหลักสําคัญของบ้านเมือง โดยในส่วนของรัฐบาลนั้นได้จัดงานสัปดาห์ส่งเสริมพระพุทธศาสนา เนื่องในเทศกาลวันวิสาขบูชาขึ้นทั่วประเทศ ในระหว่างวันที่ 4-10 พ.ค.60 จึงอยากให้ทุกคนไปร่วมกิจกรรม ณ วัดใกล้บ้าน หรือสถานที่ที่แต่ละพื้นที่กําหนด
ในการนี้ รัฐบาลขอเชิญชวนพี่น้องประชาชนเฝ้าฯ รับเสด็จ สมเด็จพระเจ้าอยู่หัว มหาวชิราลงกรณ บดินทรเทพยวรางกูร ในพระราชพิธีทรงบําเพ็ญพระราชกุศลและทรงนําสวดมนต์เนื่องในวันวิสาขบูชา พ.ศ.2560 ในช่วงเย็นวันนี้ ตลอดเส้นทางเสด็จพระราชดําเนิน และวัดพระศรีรัตนศาสดาราม ในพระบรมมหาราชวัง อย่างพร้อมเพรียงกัน
-------------------------------
รัฐบาลไทย-ข่าวทำเนียบรัฐบาล-รมว.ดิจิทัลฯ สร้างความเชื่อมั่นนักลงทุนในโครงการ EEC และไทยแลนด์ 4.0
วันอังคารที่ 13 มีนาคม 2561
รมว.ดิจิทัลฯ สร้างความเชื่อมั่นนักลงทุนในโครงการ EEC และไทยแลนด์ 4.0
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมกับ บริษัท หลักทรัพย์ ซี แอล เอส เอ (ประเทศไทย) จํากัด และบรรดานักลงทุนชั้นนําจากทั่วโลกที่เป็นพันธมิตรกับ ซี แอล เอส เอ เพื่อให้ข้อมูลเกี่ยวกับโครงการพัฒนาระเบียงเศรษฐกิจพิเศษภาคตะวันออก (EEC) และไทยแลนด์ 4.0 โดยให้ความสําคัญด้านมิติของการนําเทคโนโลยีดิจิทัลมาเป็นเครื่องมือในการขับเคลื่อนประเทศ พร้อมแลกเปลี่ยนความรู้ประสบการณ์ ตลอดจนตอบคําถามที่เกี่ยวข้องในการสร้างความเชื่อมั่นการลงทุนในประเทศไทยต่อกลุ่มนักลงทุนที่พร้อมจะเติบโตไปกับประเทศไทย เมื่อวันที่ 8 มีนาคม 2561 โรงแรมแกรนด์ ไฮแอท เอราวัณ ถนนราชดําริ เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-ก.แรงงาน ส่งเสริมบุคลากรมีบุคลิกภาพที่ดีในการทำงานในยุค 4.0
วันอังคารที่ 27 มีนาคม 2561
ก.แรงงาน ส่งเสริมบุคลากรมีบุคลิกภาพที่ดีในการทํางานในยุค 4.0
วันที่ 27 มีนาคม 2561 เวลา 09.30 น. นายจรินทร์  จักกะพาก ปลัดกระทรวงแรงงาน เป็นประธานเปิดโครงการสัมมนาเชิงปฏิบัติการ เรื่อง “สุขกาย สุขใจในสถานที่ทํางานในยุค Thailand 4.0” ณ ห้องประชุมจอมพล ป.พิบูลสงคราม อาคารกระทรวงแรงงาน
โครงการดังกล่าวมีวัตถุประสงค์เพื่อส่งเสริมให้บุคลากรสังกัดกระทรวงแรงงาน มีความสนใจ มีทักษะในการดูแลสุขภาพที่เหมาะสม และปรับเปลี่ยนพฤติกรรมการดูแลสุขภาพของตนเอง เสริมสร้างบุคลิกภาพที่ดี พัฒนาความสามารถในการสื่อสาร การทํางานเป็นทีม การเรียนรู้ร่วมกัน เสริมสร้างความสมดุลระหว่างชีวิตและการทํางาน เพื่อให้เกิดความสุขในการทํางานร่วมกัน ทั้งหน่วยงานภายในและหน่วยงานภายนอก รวมทั้งเพิ่มความสุขให้แก่ผู้มารับบริการจากกระทรวงแรงงาน โดยมีผู้เข้าร่วมสัมมนา ประกอบด้วย ข้าราชการและเจ้าหน้าที่จากทุกกรมในกระทรวงแรงงาน (ส่วนกลาง) จํานวน 250 คน